其實平時好小食台灣嘢，不過個日個朋友係咁重複話要試呢間茶木嘅甜品，好啦陪下朋友啦。我地都好夜先去，唔係想像中咁多人，好彩姐。由朋友話事，叫左個士多啤梨蜜糖磚塊，等待放碟甜品上檯，排得好靚，顏色豐富，好鮮明，每一人都係咁影相，哈哈。三層厚多士上嘅有一大舊士多啤梨雪糕，忌廉同啲士多啤梨醬，好此要流落去咁，厚多士好鬆脆小小蜜糖味，除了原粒士多啤梨係邊之外，雪糕裡面都有多啤梨粒，厚多士同雪糕食真係幾有趣。